Държавен вестник, бр. 43, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  43
а) в т. 1, буква „а“ след думите „или не“ се 
поставя запетая и думите „и еластолефин (46)“ 
се заменят с „еластолефин (46) и меламин (47)“;
б) точка 2 се изменя така:
„2. Принцип
Съставката, различна от хлоровлакно, елас-
толефин или меламин (т. е. влакната по т. 1, 
буква „б“), се разтваря от известна суха маса 
на сместа посредством концентрирана сярна ки-
селина (относителна плътност при температура 
20°С: 1,84). Остатъкът, съдържащ хлоровлакно, 
еластолефин или меламин, се събира, измива 
се, суши се и се претегля. Масата на остатъка, 
коригирана при необходимост, се представя като 
процент от сухата маса на сместа. Процентът 
на втората съставка се намира като разлика.“;
в) в т. 5 след числото „1,00“ се добавя „с 
изключение на меламина, за който коефици-
ентът „d“ е 1,01“.
14. В Метод № 15:
а) в т. 1, буква „б“ думите „и стъкловлак-
но (43)“ се заменят със „стъкловлакно (43) и 
меламин (47)“;
б) в т. 5 след думата „коприна“ се добавя 
„и меламин“.
15. Създава се Метод № 16:
„Метод № 16
Влакна от меламин и някои други влакна
(Метод с гореща мравчена киселина)
1. Област на приложение 
Този метод се прилага след премахване 
на невлакнести вещества на двукомпонентни 
смеси от:
а) меламин (47)
с
б) памук (5) и арамид (31).
2. Принцип
Влакната от меламин от известна суха маса 
на сместа се разтварят в гореща мравчена 
киселина (90 % спрямо масата).
Остатъкът се събира, измива се, изсушава се 
и се претегля. Масата на остатъка, коригирана 
при необходимост, се изразява като процент 
от общата суха маса на сместа. Процентът на 
втората съставка се намира като разлика.
Забележка. Строго да се поддържа препоръча­
ният температурен диапазон, тъй като разтвори-
мостта на меламина много зависи от температурата.
3. Апаратура и реактиви (различни от опи-
саните в общата информация)
3.1. Апаратура
3.1.1. Конична колба със стъклена запушалка 
и минимална вместимост 200 ml.
3.1.2. Водна баня с бъркалка или друга апа-
ратура за разбъркване и поддържане на колбата 
на температура 90 ± 2°C.
3.2. Реактиви
3.2.1. Мравчена киселина (90 % m/m, 
относителна плътност при 20°С:1,204 g/ml). 
Разреждат се 890 ml от 98 до 100 % m/m 
мравчена киселина (относителна плътност при 
20°C:1,220 g/ml) с вода до 1000 ml.
Горещата мравчена киселина е силно ко-
розивна и трябва да се използва с повишено 
внимание.
3.2.2. Амоняк, разреден разтвор: Разреждат 
се 80 ml концентриран амонячен разтвор (от-
носителна плътност при 20°С:0,880) с вода до 
1000 ml. 
4. Процедура
Следва се процедурата, описана в общата 
информация, и се процедира, както следва:
Към образеца, поставен в коничната колба 
със стъклена запушалка и с обем най-малко 
200 ml, се прибавят по 100 ml мравчена ки-
селина на всеки грам от образеца. Поставя 
се запушалката и колбата се разклаща, за да 
се намокри образецът. Колбата се поставя 
на водна баня с механично устройство за 
разклащане за един час на 90 ± 2°C, като се 
разклаща енергично. Колбата се охлажда до 
стайна температура. Течността се прелива през 
претегления филтриращ тигел. Прибавят се 50 
ml мравчена киселина в колбата, съдържаща 
утайката, разклаща се ръчно и съдържанието 
на колбата се филтрира през филтриращия ти-
гел. Пренасят се утаените влакна върху тигела 
след промиване на колбата с малко количе-
ство реактив мравчена киселина. Тигелът се 
изсушава чрез изсмукване, а утайката върху 
филтъра се промива последователно с реактив 
мравчена киселина, гореща вода, разреден 
амонячен разтвор и накрая със студена вода, 
като след всеки цикъл тигелът се изсушава 
чрез изсмукване. Не се прилага изсмукване, 
преди измиващата течност да се отцеди под 
действието на гравитацията. Накрая тигелът 
се отцежда чрез изсмукване, изсушават се 
тигелът и утайката, след което се охлаждат 
и претеглят.
Забележка. Температурата има силно влияние 
върху свойствата на разтворимост на меламина 
и тя трябва да бъде внимателно контролирана.
5. Изчисляване и представяне на резултатите
Резултатите се изчисляват, както е описано 
в общата информация. Стойността на коефи-
циента „d“ за памук и арамид е 1,02.
6. Точност
За хомогенна смес от текстилни материали 
доверителните граници на резултатите, получени 
по метод, са не повече от ± 2 % при довери-
телна вероятност 95 %.“
§ 5. Навсякъде в наредбата думите „ниво 
на доверителност 95 на сто“ се заменят с „до-
верителна вероятност 95 %“.
Заключителна разпоредба
§ 6. Постановлението влиза в сила от 15 
септември 2010 г.
Министър-председател:  
Бойко Борисов
Главен секретар на Министерския съвет:  
Росен Желязков
4703